Sinulog

Ang Sinulog maoy adlawanong Kristohanon sa Pilipinas. Kini usa ka kapistahan alang sa Balaang Bata sa Sugbo nga ipahigayon matag ikatulong Dominggo sa Enero sa dakbayan sa Sugbo. Ang Sinulog usa ka pasayaw nga ritwal nga gikan pa sa panahon nga wala pay mga [[Kastila
]] sa Pilipinas. Ang mananayaw molakang kaduha paabante ug kausa paatras agad sa ritmo sa tambol. Ang lihok sama sa sulog sa sapa ug busa ang pagsayaw nahimong sinulog. Ang sayaw orihinal nga gipahinungod alang sa mga anito.

Dihang miabot ang mga Katsila sa Pilipinas, gihatag ni Fernando de Magallanes kang Hara Amihan o Juana (asawa ni Raha Humabon) ang usa ka estatwa sa Balaang Bata isip gasa sa iyang pagpabunyag isip usa ka Kristohanon. Dihang nawala makadiyot ang mga Katsila, ang estatuwa sa Balaang Bata nahimong usa sa mga anito sa mga Sugboanon.

Sa pagbalik sa mga Katsila, gipabilin nila ang sinulog apan gilimitahan ang paggamit niini alang lamang sa Balaang Bata.

Sa tinuig nga nga kapistahan sa Balaang Bata, ang basilika mahimong usa ka lawak-sayawanan human sa solemneng misa, dihang ang tanang deboto mohimo sa Sinulog. Ang sayaw magpadayon sa prosesyon nga molibot sa dakbayan.

Sa tuig 1980 ang mga opisyal sa dakbayan sa Sugbo mihimo sa Sinulog nga tipik ug kabahin sa kapistahan sa Balaang Bata.

Mga sumpay sa gawas
Opisyal nga sityo

Kristyanismo sa Pilipinas
Mga adlawanong Kristohanon
Dakbayan sa Sugbo
Katolisismo